ÜLEKÜLLUSLIK ELU
"Jumal on meie poolt" laulu lugu sai alguse mitu kuud tagasi.
Üritasime Markiga laulu kirjutada...
Üritasime, aga laul ei saanud kuidagi kirja,
see muutus ja arenes, aga ei saanud valmis.
Mulle küll juba meeldis!
Siis ta mõtles välja laulu lõpuosa:
Kui Jumal on meie poolt, kes võib olla meie vastu?
Sõnad ja meloodia olid lihtsalt niivõrd head,
et otsustasime, et teha laulu selle ümber ja lisada refrääni.
Siis mõtlesime, mida sellega teha?
Tahtsime, et see räägiks loo Jumala suurusest ja ustavusest.
Kui võimas ja vägev Jumal on, ja et seesama Jumal elab
meie sees ja on meie poolt.
Kui sul on selline... mis sõna see ongi...
See annab sulle väge ja südikust, et minu Jumal on minu poolt.
Siis andsime selle bändile ja nüüd on seda nii mõnus kuulata!
Ongi kõik!
Seesama Jumal On meie suur Jumal
Ta vägi on meis
Seesama Jumal On meie suur Jumal
Meid ei kõiguta miski
Kui Jumal on meie poolt Kes võib olla meie vastu
Kes võiks seista Tema omade vastu
Kui Jumal on meid päästnud Miski ei lahuta meid
Jumala armastusest
Kõikvõimas Jumal Seisame Su ees
Tõuseme üles Su vabaduses
Jumala riik valitseb Kogudus võidab
Sind austatakse igavesti
Seesama Jumal On meie suur Jumal
Ta vägi on meis
Seesama Jumal On meie suur Jumal
Meid ei kõiguta miski
Kui Jumal on meie poolt Kes võib olla meie vastu
Kes võiks seista Tema omade vastu
Kui Jumal on meid päästnud Miski ei lahuta meid
Jumala armastusest
Kui Jumal on meie poolt Kes võib olla meie vastu
Kes võiks seista Tema omade vastu
Kui Jumal on meid päästnud Miski ei lahuta meid
Jumala armastusest
Ta on me Jumal Meid ei kõiguta miski
Ta on me Jumal Me saame võidu
Ta on me Jumal Meid ei kõiguta miski
Ta on me Jumal Me seisame koos
Ta on me Jumal Meid ei kõiguta miski
Ta on me Jumal Me saame võidu
Seesama Jumal On meie suur Jumal
Ta vägi on meis
Seesama Jumal On meie suur Jumal
Meid ei kõiguta miski
Kui Jumal on meie poolt Kes võib olla meie vastu
Kes võiks seista Tema omade vastu
Kui Jumal on meid päästnud Miski ei lahuta meid,
Miski ei lahuta meid Jumala armastusest
Kui Jumal on meie poolt Kes võib olla meie vastu
Kes võiks seista Tema omade vastu
Kui Jumal on meid päästnud Miski ei lahuta meid
Jumala armastusest
Loeme Johannese 11:33. See on tuttav lugu,
usun, et teate seda lugu, kus Jeesus äratas Laatsaruse surnuist.
Siin on mõned mõtted, mis mulle üles kerkisid
viimase paari nädala jooksul, võib-olla meile kõigile abiks.
Loeme Johannese 11:33: "Kui nüüd Jeesus nägi teda (Maarjat)
ja temaga kaasa tulnud juute nutmas, ärritus ta vaimus ja võpatas ja ütles:
"Kuhu te olete ta pannud?" Ta mõtles Laatsaruse ihu.
"Nad ütlesid talle: "Issand, tule ja vaata!"
Jeesus nuttis.
Siis juudid ütlesid: "Vaata, kuidas ta teda armastas!"
Aga mõned nende seast ütlesid: "Kas see, kes on avanud
pimeda silmad, ei oleks suutnud teha, et ka tema poleks surnud?"
Siis Jeesus ärritus eneses taas ja tuli haua juurde.
Aga see oli koobas ja kivi oli selle peal.
Jeesus ütles: "Tõstke kivi ära!"
Surnu õde Marta ütles talle: Issand, ta lehkab juba,
sest on juba neljas päev."
Jeesus ütles talle: "Kas ma ei öelnud sulle,
et kui sa usuksid, näeksid sa Jumala kirkust?"
Siis nad veeretasid kivi ära. Aga Jeesus tõstis silmad üles ja ütles:
"Ma tänan sind, Isa, et sa oled mind kuulnud.
Mina küll teadsin, et sa kuuled mind alati, kuid ma ütlesin seda
minu ümber seisva rahvahulga pärast, et nad võiksid uskuda,
et sina oled minu läkitanud."
Ja seda öelnud, hõikas ta valju häälega: "Laatsarus, tule välja!"
Surnu tuli välja, jalad ja käed mähistega mähitud,
ja ta silmade ümber oli seotud higirätik.
Jeesus ütles neile: "Päästke ta lahti ning laske tal minna!"
Huvitav on uurida Jumala ja inimese suhtlemist imede korral.
Olen veendunud, et võime võtta mis tahes ime Piiblist ja
õppida midagi Jumala suhte ja koostöö kohta,
mille Ta on loonud. See toimib asjades,
mis puudutavad läbimurret, imesid, muutust, pööret me eludes.
Selles loos on see suhtlemine väga huvitav.
Kuna me tähelepanu on jumalikul imel ja üleloomulikkusel,
siis ei näe me neid loomulikke ja igapäevaseid asju,
mis toimuvad kõige taustal.
Õpetame Laatsarusest ja austame seda, mis Jeesus tegi,
Jumala imelist üleloomulikku väge. See on võrratu.
Piiblit ei kirjutatud ainult selleks, et näidata sulle Jumalat,
vaid ka selleks, et näidata Jumala suhtlemist inimkonnaga.
Jumala viisi tegeleda inimestega.
Inimesed ütlevad: "See on nii tema moodi, ta lihtsalt teeb asju nii."
Väga kasulik on mõista, et Jumal teeb asju teatud viisil.
Võib-olla sa ei mõista kõike teoloogiliselt või sa pole suur Piibli uurija.
Kuid võiksid mõista, et Jumalal on teatud viisid, kuidas Ta asju teeb.
Kui suudad mõista Ta tegutsemisviise, suudad palju enam kaasa lüüa
Jumala plaanides. Jumalal on oma viisid tegeleda inimestega.
Kui uurida enamike imede olemust, siis näed, et Tal on viis,
kuidas Ta inimestega koos töötab.
Esimese asjana tahan välja tuua oma tähelepaneku.
Paljud ei mõista seda...
Mida enam kuulen inimesi rääkimas imedest, läbimurdest, tervenemisest
ja mis tahes üleloomulikust pöördest, mida nad oma elus vajavad,
seda enam leian, et peame seda meeles pidama.
Esimese asjana tahan imede ja selle jumaliku koostöö suhtes mainida,
et imesid ei saa välja teenida,
neid saab uskuda.
Kui saad täna siit vaid selle, on see juba suureks abiks su elus.
Meid kasvatatakse üles väljateenimise mentaliteediga.
Paljud on lapsepõlvest saati üles kasvanud mõttega:
kui ainult teeme hästi, käitume õigesti, teeme seda, mida vanemad või
mis tahes autoriteedid me elus soovivad.
Siis astume "väljateenimise" valdkonda.
Selle väljateenitud käitumise ja koostöö alusel,
saame kätte selle, mida tahame.
Kellestki teisest sõltub, kas selle saame.
Nii kasvame üles "väljateenimise" mentaliteediga.
Kui saame usklikeks, siis astume üle sellisesse kristlusesse,
mida tihti kutsutake tegudel põhinevaks kristluseks.
Maadleme ja püüame Jumalale muljet avaldada.
Usume, et mida paremad me oleme, seda rohkem me Jumalalt saame.
Suhtume Jumalasse kui maisesse isasse ja
paljude maised isad olid head, kuid paljud neist polnud head.
Isegi parim maine isa on Jumalaga võrreldes kohutav näide.
Siis kanname maise mentaliteedi üle Jumalale.
Kui oleme küllalt tublid, siis Jumal teeb meie jaoks midagi.
Põhjus, miks me tulemust ei näe, nagu paljud väidavad,
on see, et sa ei tee teatud asju oma elus õigesti.
Seetõttu püüame jõuda kohta, kus oleme välja teeninud,
teadmata, mida see täpselt tähendab või mida veel tegema peaks.
Kuid ilmselgelt pole me imet ära teeninud.
Muidugi õpetatakse meile, et keegi meist ei vääri midagi.
Kuidas me sellest läbi murrame, et kuidagi avaldada muljet Jumalale,
et Ta saadaks meile ime või läbimurde.
Meid kasvatati arusaamas, et kui teeme rohkem, siis saame rohkem.
Tihti inimesed, kel on imet vaja, hakkavad paremini käituma kui varem.
Hakkavad rohkem kirikus käima, Piiblit lugema ja palvetama,
hakkavad teenima koguduses, võib-olla isegi annetavad raha.
Nad usuvad, et see toob neile kindlasti ime.
Ükski neist asjadest ei tule sulle kahjuks.
Kui aga teed seda, sest usud, et Jumal sind seetõttu rohkem märkab
või näed imet kiiremini, siis eksid.
Tahan, et mõistad seda imede juures. Jumala jaoks on see ebaoluline.
Sellepärast saavad ka halvad inimesed ime, kui nad usuvad.
See häiris väga inimesi Jeesuse ümber.
Jüngrid ei mõistnud, miks inimesed, kes polnud juudid, kogesid imesid.
Miks inimesed, kes ei elanud õigesti ega olnud Kristuse järgijad,
kogesid imesid.
Kõige paremini oleksid pidanud sobima ülistavad,
kümnist maksvad, seadusekohaselt elavad
Jumala Sõna kuulutavad, ülistusele pühendunud variserid.
Kuid nad ei kogenud imesid.
Vaesed, kes polnud kirikus, polnud Jumala teenijad ega andjad,
ei aidanud kedagi, kogesid imesid kogu aeg.
Jeesus ütles, et vaesed, prostituudid ja maksukogujad
pääsevad Jumala riiki enne neid. Selleks, et keegi ei arvaks,
et selle peab kuidagi välja teenima.
Kui ma vaid maksaks natuke rohkem kümnist oma mündipõõsast või
järgin mõnda seadust, mida keegi pole veel avastanud ja
lisan selle oma vooruste nimekirja. Kui teen veel ühe avaliku heateo või
panen rohkem raha korjanduskarpi. Jumal ütleb: "Te ei mõista!"
Teie nina all on inimesed, kes ei teinud midagi,
aga kogesid imesid.
Siis mõistad, et imed ei kuulu neile, kes neid väärivad,
vaid neile, kes usuvad. Imed ja Jumal ei eelista isikuid.
Johannese 9 jüngrid küsisid pimeda mehe käest:
"Kes tegi pattu, kas tema isa või vanaisa?"
Teisisõnu nad püüdsid mõista, kes on selle ära teeninud.
Teda karistatakse kellegi halva teo pärast.
Sest heebrea kultuuris nad uskusid VT õpetuse järgiselt,
et põlvkondade patud jälitasid sind. Su elus oli asju, mille põhjust sa
ei teadnud. Su vanaisa tegi midagi või vanaema oli kuri nõid,
või vanaisa vabamüürlane.
See on põhjustanud, et tänapäevani noored kristlased
peavad seda jahti oma elus, et mis on see salapärane asi -
kui vaid selle korda saan, siis saan kätte oma ime.
Nagu oleks Jumal nii pinges ja kitsarinnaline,
et Ta ootab, kuidas sa kogu elu kannatad teades, et sa ei tea,
mis on see väike asi, mille pead korda seadma.
Ja loodab, et ühel päeval sa leiad selle.
Kindlasti paljudel on sulle erinevaid soovitusi.
Siis teed selle, teise ja kolmanda asja korda ning
ikka ei saa imet. Samas inimesed su ümber näevad imesid.
Sina mõtled: "Oot-oot, nad ei käi isegi kirikus,
nad isegi ei maksa kümnist, nad ise ütlesid.
Nad ei teeni, pole pühendunud, nad ei kasva, ei võta seda tõsiselt.
Mina siin teen kõik, mis suudan ja ei näe imet."
Ei, sest imedel pole midagi pistmist su käitumisega.
Need sõltuvad aga täielikult su usust.
Seetõttu ütles Jeesus Maarjale: "Kas ma pole sulle öelnud,
kui sa vaid usuks?" Ütlesin sulle, et kui sa usud.
Pole tähtsust, kas nutad või oled emotsionaalne või
käitud mingil teatud viisil.
Ürita end veenda, et see puudutab lihtsalt uskumist.
Vaatame Markuse 9, tuleme kohe Johannese 11 juurde tagasi.
Vaatame korraks Markuse 9, siin on üks näide.
On ka palju teisi näiteid.
Markuse 9:14, poiss saab kurjast vaimust vabaks.
"Ja kui nad tulid jüngrite juurde, nägid nad suurt rahvahulka.."
Jeesus tuleb Muutmise mäelt alla Peetruse, Jaakobuse ja Johannesega,
läheb teiste jüngrite juurde, kes üritavad parasjagu
deemonit väiksest poisist välja ajada.
"...nägid nad suurt rahvahulka nende ümber ja kirjatundjaid
jüngritega vaidlemas. Niipea kui rahvahulk Jeesust nägi,
olid nad kõik väga hämmastunud, jooksid ta juurde ja tervitasid teda.
Ja Jeesus küsis neilt: "Miks te vaidlete nendega?"
Keegi rahva hulgast vastas talle: "Õpetaja, ma tõin sinu juurde
oma poja, kellel on keeletu vaim, ja kus tahes see teda tabab,
paiskab see ta maha ja siis mu poeg ajab vahtu suust ja
kiristab hambaid ja kangestub. Ja ma ütlesin su jüngritele,
et nad ajaksid selle välja, ent nad ei suutnud."
See poiss kannatab deemonliku väe all.
Ta teeb endale haiget, püüab end tulle visata,
nagu püüaks enesetappu teha.
Kui kohutav, kujuta ette, kui see oleks sinu poeg.
Sa ei laseks teda hetkekski silmist, jälgiksid teda pidevalt,
sest ta võib püüda enesetappu teha.
Ta ei suutnud seda sundi poisis muuta.
Salmis 19 Jeesus ütles: "Oh uskmatu sugupõlv!"
Huvitav, miks Ta just seda kõigepealt ütles!
Ta läheb kohe uskumise juurde.
Ta ei räägi siin rahvahulgaga, Ta räägib oma jüngritega,
kes peaksid asjale juba pihta saama.
"...Kui kaua ma pean teie juures olema? Kui kaua tuleb mul teiega
kannatlik olla? Tooge ta minu juurde!" Ja nad tõid ta Jeesuse juurde ja
Jeesust nähes raputas vaim kohe poissi ja poiss kukkus maha ja
vähkres vahtu suust ajades.
Ja Jeesus küsis tema isalt: Kui kaua see juba temaga nõnda on?"
Aga tema ütles: "Lapsest saadik, ja see vaim on teda sageli visanud
ka tulle ja vette, et teda hukata. Aga kui sa midagi võid -
tunne meile kaasa ja aita meid!"
Kui sa võid midagi teha!
Salm 23: Aga Jeesus ütles talle: "Sa ütled: Kui sa võid!"
Jeesus ütles:
"Kõik on võimalik sellele, kes usub."
Tagasi isale.
Isa ütleb: kui sa võid midagi teha! Jeesus ütleb:
oota, see ei puuduta mind.
Asi pole selles, kas mina suudan, ma tean, et võin midagi teha.
Asi on selles, kas sina suudad uskuda.
See ei puuduta isegi seda, kas mul on kaastunne ja armastus
su lapse vastu. Asi on selles, kas sina suudad uskuda.
Sest see oleks juba korras, kui poiss oleks toodud
inimeste juurde, kes usuvad, et mina võin midagi ära teha.
Kuna usku pole isegi mu enda järgijates,
siis probleem pole selles, et keegi anuks: "Palun aita meid!"
Nagu oleks asi olnud kaastunde puudumises.
Jeesus vastas: "Kõik on võimalik sellele, kes usub."
"Otsekohe hüüdis lapse isa: "Ma usun, aita mind mu uskmatuses!"
Aga kui Jeesus nägi, et rahvahulk kokku jookseb,
sõitles ta rüvedat vaimu: "Sina keeletu ja kurt vaim,
ma käsin sind, mine temast välja ja ära tule kunagi enam tema sisse!"
Ja vaim läks välja kisendades ja teda üha raputades ning
poiss jäi otsekui surnuks, nii et paljud ütlesid, et ta on surnud.
Aga Jeesus võttis poisi käest kinni, tõstis ta üles, ja poiss tõusis püsti.
Ja kui nad olid koju tulnud, küsisid ta jüngrid temalt omavahel olles:
"Miks meie ei suutnud seda välja ajada?"
Ja Jeesus ütles neile: "See tõug ei lähe välja millegi muu kui palvega."
Siis Ta võtab paar päeva ja jälgib seda teemat jüngritega.
Ta õpetab neile veelkord, et probleem oli uskmatuses.
On väga palju kirjakohti, mis tõestavad seda seisukohta.
Uskumisega on nii, et "üks suurus sobib kõigile".
Jumal seadis selle nii.
Väljateenimise kohta võivad kõik arvata.
Mis oleks, kui Jumal jagaks imesid väljateenimise põhjal.
Oleksime kõik surmani väsinud.
Uurides, mida võiksime veel teha, et tõestada Jumalale,
et meie oleme täna ime ära teeninud.
Jumala ütles inimkonnale, et asi puudutab ainult uskumist.
Uskumine toimib alusel: üks suurus sobib kõigile.
Kui suudad uskuda, saad oma ime.
Inimesed panevad sind seda välja teenima,
inimesed sunnivad sind tegudele toetuma:
et sa teeksid paremini, teeksid rohkem,
loeksid, käiksid kohal, palvetaksid, paastuksid rohkem.
Teeksid asju, mida variserid tegid, et veenda Jumalat tegema midagi.
Samal ajal kui inimesed, kes neid asju ei tee, näevad imesid.
Paljud pole kristlasedki.
Kõigepealt tahan, et mõistaksid imede juures,
see on väga selge Laatsaruse loos,
et imesid ei teenita välja, neid usutakse.
Kas mõistad seda?
Ütle kellelegi, kes väga vajab imet, et nad ei ponnistaks nii palju.
Ütle, et peab vaid lihtsalt lapselikult uskuma.
See tähendab puhata teadmises, et sina ei saa teha midagi,
sul on imet vaja.
Ja uskumine on imede puhul õige valuuta.
Ärme ole need, kes süüdistavad ja mõistavad kohut inimeste üle ja
pakuvad välja asju, mida nad peaksid korda tegema, et saada kätte oma ime.
Sest siis astume kõik sisse sellesse kummalisse, imepärasesse,
võimatusse väljateenimise maailma, ja paneme inimesi seda taga ajama.
Kui Jumal oleks seadnud imed väljateenimise alusel,
siis vähesed kogeksid neid.
Sest elaksime kogu elu püüdes neid kätte saada.
Seetõttu on see täna hea uudis kõigile.
Vaatame veelkord Johannese 11, seal on veel paar asja,
mis puudutab inimeste suhtlemist Laatsaruse äratamisel.
Veel midagi: uskumisel pole tähtaega.
Ta on neli päeva surnud. See tähendab,
et inimeste jaoks jäi Jeesus neli päeva hiljaks.
Kuid Jeesuse seisukohast pole uskumisel tähtaega.
Mõnedele teist öeldakse või te hakkate arvama või uskuma,
et kuna te läbimurre pole tulnud, ja et halvad asjad ikka juhtuvad,
siis pead kuidagi saama Jumala tähelepanu,
sest sinu graafikule kohaselt on Ta hiljaks jäänud.
Jumal ei jää kunagi hiljaks. Sina jõudsid liiga vara või hilja.
Kuid Jumal ei tegutse meie kalendri ja kella järgi. Jumal ei jää hiljaks.
Jeesus ütles: "Ma ütlesin sulle, et kui sa vaid usuks..."
Laatsarus oli juba 4 päeva surnud olnud.
Naine arvas, et uskumine oli enne seda, kui halvim juhtus.
Kui see juba juhtus, siis polnud mõtet enam uskuda.
Uskumisel pole tähtaega. Ära kunagi lakka uskumast oma imet.
Ära kuula neid, kes ütlevad: "Mis sel enam mõtet."
Usu alati! Laatsaruse loo suurimaks tähenduseks on,
et uskumisel pole tähtaega.
Tõlge: Riina Karik